b'\n_START_ARTICLE_\nSmokvica\n_START_SECTION_\nOp\xc4\x87inska naselja\n_START_PARAGRAPH_\nOp\xc4\x87ina Smokvica sastoji se od \xc4\x8detiri naselja: Smokvica, Brna, Vina\xc4\x8dac (Vina\xc5\xa1ac) i Blace (Blaca). Glavno naselje je Smokvica gdje \xc5\xbeivi oko 2/3 stanovnika op\xc4\x87ine, zatim slijedi Brna, a naselja Vina\xc4\x8dac i Blace imaju po svega nekoliko stalno naseljenih stanovnika.\n_START_SECTION_\nZemljopis\n_START_PARAGRAPH_\nNaselje Smokvica smje\xc5\xa1teno je u gotovo samom sredi\xc5\xa1tu otoka Kor\xc4\x8dule, na padinama spojenih brda Vele i Male Obale. Na podru\xc4\x8dju Smokvice nalazi se nekoliko plodnih polja a najve\xc4\x87a su Kru\xc5\xa1evo, Prapratna, Stiniva, Banja, Sitnica, Livin dol i \xc4\x8cipojino polje._NEWLINE_Naselje Brna nalazi se jugozapadno, \xc4\x8detiri kilometra cestovne udaljenosti od Smokvice. Smje\xc5\xa1teno je u istoimenoj uvali i na ravnini rta Mali Zaglav, te se \xc5\xa1iri i prema manjoj sjevernijoj uvali Istruga._NEWLINE_Naselje Vina\xc4\x8dac nalazi se zapadno od Brne udaljeno sedam kilometara cestom, na obali i padini strmog brda Vela Glava. Naselje Blace nalazi se sjeverno i malo zapadno od Smokvice pri \xc4\x8demu obuhva\xc4\x87a istoimeni rt na sjevernoj obali otoka Kor\xc4\x8dula.\n_START_SECTION_\nStanovni\xc5\xa1tvo\n_START_PARAGRAPH_\nPrema zadnjem popisu iz 2001. godine Smokvica ima 1.012 stanovnika. Smokvica je 1579. god. imala oko 100 stanovnika, 1745. god. 372 stanovnika u 68 obitelji, po\xc4\x8detkom 19. st. oko 500 stanovnika a krajem 19. st. oko 700. Najvi\xc5\xa1e je brojila nakon prvog svjetskog, oko 1400. Zadnjih 40-tak godina broj se kre\xc4\x87e oko 1000 (prema popisima stanovni\xc5\xa1tva: 1971. g. - 1050, 1981 g. - 1002, 1991. g. - 1125)\n_START_SECTION_\nUprava\n_START_PARAGRAPH_\nOp\xc4\x87insko vije\xc4\x87e (13 \xc4\x8dlanova), op\xc4\x87insko poglavarstvo i na\xc4\x8delnik op\xc4\x87ine.\n_START_SECTION_\nPovijest\n_START_PARAGRAPH_\nPorijeklo naziva Smokvica nije do kraja razja\xc5\xa1njeno. Navjerovatnije potje\xc4\x8de iz romanskih jezika sa zna\xc4\x8denjem pregradni put (saepes victa > semek vikta > smokvica; ograda, put, pregradni put, put pregradom). Mogu\xc4\x87e je i da naziv treba vezivati uz prisutnost vode, s obzirom na prisutnost brojnih lokvi vode u polju Sitnica u anti\xc4\x8dko doba. Najvjerojatnije naziv nema nikakve veze s mediteranskom vo\xc4\x87kom - smokvom._NEWLINE_Kontinuitet naseljenosti podru\xc4\x8dja Smokvice mo\xc5\xbee se pratiti jo\xc5\xa1 od anti\xc4\x8dkih vremena. Na\xc4\x91eni su brojni ostaci anti\xc4\x8dke keramike, starogr\xc4\x8dka pre\xc5\xa1a za vino i maslinovo ulje, ostaci starih gr\xc4\x8dkih ljetnikovaca itd._NEWLINE_Kor\xc4\x8dulanski statut iz 1214. spominje naselje Smokvica, te preporu\xc4\x8duje i nare\xc4\x91uje ure\xc4\x91ivanje stra\xc5\xbea i obrane u pet starih kor\xc4\x8dulanskih naselja: Blatu, Smokvicu, \xc4\x8cari, Pupnatu i \xc5\xbdrnovu.\n_START_SECTION_\nPoljoprivreda\n_START_PARAGRAPH_\nVinarija "Jedinstvo" - proizvodnja vrhunskog vina od autohtone sorte "Po\xc5\xa1ip"._NEWLINE_uzgoj maslina i proizvodnja maslinovog ulja je u stalnom porastu.\n_START_SECTION_\nTurizam\n_START_PARAGRAPH_\nHotel "Feral" u Brni s oko 180 le\xc5\xbeajeva, apartmani, 3 restorana, 3 kafe-bara, 2 picerije, turisti\xc4\x8dka zajednica\n_START_SECTION_\n\xc5\xa0port\n_START_PARAGRAPH_\nMoto klub "Korkyra riders" aktivno djeluje od 2007. godine i organizira niz zanimljivih susreta i vo\xc5\xbenji._NEWLINE_Aktivno djeluje nogometni klub "Jadran". Okuplja juniore i seniore. Za sada, nastupa u najni\xc5\xbeoj IV. Hrvatskoj nogometnoj ligi podskupina C.'